ทวีชัยโภชนา ร้านอาหารจีนเก่าแก่ตั้งแต่รุ่นคุณพ่อยังหนุ่ม

ร้านทวีชัยโภชนาสาขาสวนมะลินี้เป็นสาขาแรกของร้าน ตัวร้านเลยมีที่น้อย เก่าๆบ้าง แต่ปัจจุบันก้ตกแต่งใหม่ให้ดีกว่าเดิม

เวลาปกติไม่ค่อยจะมาทานร้านนี้เท่าไหร่เพราะรู้สึกไม่ค่อยถูกปาก แต่พอเทศกาลกินเจทีไรต้องมาที่ร้านนี้ทุกที

ปีนี้ก็เช่นกัน มาวันสุดท้ายของการกินเจ
เลยสั่งมาเยอะปิดเจเลยทีเดียว เมนูเจก้จะทั่วไป มีผัดผักบุ้ง ยอดมะระ ผักกะเฉด เส้นหมี่ผัดผักกะเฉด เผือกทอด ฯลฯ แต่ที่แปลกหน่อยก็เช่น เสต็กหมูพริกไทยดำที่ทำมาจากแป้งผัดพริกไทยดำ กับ หนวดปลาหมึกผัดบะเต็ง

รสชาติโดยรวมช่วงกินเจถือว่าอร่อยเลยทีเดียว โดยเฉพาะผัดผักที่สั่งไปเยอะมาก อย่างละ 3 จาน ส่วนเผือกทอดก็อร่อย กรอบดีมาก ไม่นิ่มๆและก้ไม่อมน้ำมัน

ส่วนเมนูอื่นๆ เช่นสุกี้แห้ง ต้มยำเห็ด สเต็กพริกไทยดำ ก็อร่อยดี แต่ประทับใจผัดผักมากกว่า

การบริการร้านนี้ก้ดี อาจเป็นเพราะวันนี้คนไม่เยอะ เลยเร็วกว่าปกติ 
ส่วนราคาก็ไม่ได้แพงมาก ผัดผักก้จานละ 90-100 บาท ที่เหลือก้100 กว่าบาท เป็นตามปกติของอาหารขึ้นร้าน